**Forretningsorden for skolebestyrelsen**

**på Brøndbyvester Skole fra 1. august 2024**

|  |  |  |  |  |  |
| --- | --- | --- | --- | --- | --- |
| **SKOLEBESTYRELSE** | **Forældre**  | Anita Sulkjær Skafsgaard (Valgt 2024-2028) | Jesper Stegler(Valgt 2022-2026) |  Janni Hendriksen(Valgt 2022-2026) | Martin Andersen(Valgt 2022-2026) |
| Diane Guinot (Valgt 2022-2026) | Christie FrederiksenSpecialkl. Rep.(Valgt 2024-2028) | Lea Bøving(Valgt 2024-2028) |  |
| **Elever** | Melanie Elevrådsrepr.(1 år) |   |   |   |
| **Medarbejdere** | Lotte Holm Nielsen Lærer(1 år) | Mireille Schouboe lærer(1 år)  |   |   |
| **SEKRETARIAT FOR****SKOLEBESTYRELSE** | **Ledelse** | Joachim Kjølberg Skoleleder | Peter Rønning Viceskoleleder | Henrik Vengfelt SFO-leder |   |
| **OBSERVATØR** | **Kommunalbestyrelse** | Vagn Kjær-Hansen |   |   |   |

**Skolebestyrelsens virke og kompetencer er givet ud fra folkeskoleloven og styrelsesvedtægten for skoler i Brøndby Kommune.**

**§1 Forretningsorden**

Forretningsordenen gælder fra 1. august 2024, og er gældende indtil en nyvalgt Skolebestyrelse har besluttet en ny forretningsorden. Forretningsordenen kan ændres løbende ved stemmeflertal.

**§2 Skolebestyrelsens sammensætning**

*stk.1.* Skolebestyrelsen (SB) består af 7 forældrerepræsentanter (heraf som minimum 1 specialklasserepræsentant), 2 medarbejderrepræsentanter og 2 elevrepræsentanter. Alle har stemmeret. Derudover udpeges blandt forældrene 2 suppleanter.

*stk.2.* SB kan vælge, om den ønsker en repræsentant fra det lokale erhvervsliv, uddannelsesinstitutioner eller foreningslivet. Denne vil få stemmeret. Af andre uden stemmeret kan SB vælge at invitere en repræsentant fra Kommunalbestyrelsen.

**§3 Valg til Skolebestyrelsen**

Forældrerepræsentanterne er valgt for en 4-årig periode og følger bestemmelserne om forskudte valg hvert andet år fra og med valgåret 2018. Elev- og medarbejderrepræsentanterne vælges for 1 år af gangen. Ønsker et bestyrelsesmedlem at udtræde under SB-perioden, afholdes snarest muligt et konstitueringsmøde, hvor suppleanter inviteres.

**§4 Valg af formand og næstformand**

På Skolebestyrelsens første konstitueringsmøde vælges der blandt de stemmeberettigede medlemmer en af forældrerepræsentanterne som formand og en som næstformand.

**§5 Mødevirksomhed**

*stk.1.* Skolebestyrelsesmøderne afholdes for lukkede døre og følger en aftalt møderække, som fastsættes for et år ad gangen. Skolebestyrelsen kan kun udøve sine kompetencer på møder.

*stk.2.* Elevrepræsentanterne må ikke overvære lukkede dagsordenspunkter omhandlende personale og elever.

*stk.3.* Skolebestyrelsen kan vælge at invitere andre til møderne under udvalgte dagsordenspunkter.

**§6 Mødedatoer og dagsorden**

*stk.1.* Skolebestyrelsen beslutter mødeplan for kommende skoleår ved juni-mødet, der offentliggøres på skolens hjemmeside. Forslag til mødeplan udarbejdes af skoleleder, og der afholdes som minimum 10 møder årligt, hvoraf den ene kan erstattes af et planlagt SB seminar.

*stk.2.* Formanden fastsætter sammen med skolelederen dagsorden for møderne. Dagsorden med bilag sendes til bestyrelsesmedlemmerne senest en uge før mødet.

**§7 Ekstraordinære møder**

*stk.1. I særlige tilfælde kan S*kolebestyrelsen afholde ekstraordinære møder, når det ønskes af formanden, eller når flertallet af bestyrelsesmedlemmerne ønsker det med angivelse af dagsordenspunkter.

**§8 Beslutningsdygtig og afstemninger**

Skolebestyrelsen er beslutningsdygtig, når mere end halvdelen af de stemmeberettigede medlemmer er til stede.

*stk.1.* Beslutninger træffes ved simpelt stemmeflertal.

*stk.2.* Ved stemmelighed er formandens stemme udslagsgivende.

*stk. 3.* Medlemmerne kan kun deltage i bestyrelsens afstemninger, når de personligt er til stede.

**§9 Tavshedspligt**

Bestyrelsesmedlemmerne har tavshedspligt, for hvad angår informationer/sager af fortrolig karakter samt punkter vedrørende den lukkede dagsorden. Tavshedspligten ophører ikke ved udtræden af Skolebestyrelsen. Heraf følger, at det enkelte medlem ikke må referere til, hvad andre medlemmer har sagt ved et møde, men at medlemmet kan omtale egen opfattelse af en given information/sag, medmindre der er tale om fortrolige oplysninger.

**§10 Skolelederen**

Skolelederen er sekretær for Skolebestyrelsen. Skolelederen kan uddelegere sekretærfunktionen til en af dennes stedfortrædere, som kan forestå mødeindkaldelse, dagsorden og referat efter møderne.

**§11 Referat**

*stk.1.* Der udarbejdes referat af skolebestyrelsens møder, hvoraf beslutninger og drøftelser kort beskrives. Lukkede dagsordenspunkter beskrives ikke. Efter endt møde underskrives referatet af de tilstedeværende bestyrelsesmedlemmer.

*stk.2.* Skolebestyrelsens referater er offentlige og gøres tilgængelige på skolens hjemmeside, så skolens personale, forældre, elever og andre kan få indblik i Skolebestyrelsesarbejdet.

**§12 SB Årsberetning for forældrene**

Skolebestyrelsen skal afgive beretning en gang årligt for skolens forældre. Hvorledes beretningen afvikles i ramme, form og indhold, beslutter SB ved møde.

***REDAKTIONELT ÆNDRET AF SKOLEBESTYRELSEN VED SKOLEBESTYRELSESMØDET DEN 9. januar 2025.***